**Előterjesztés**

**Az előterjesztés címe, tárgya: *Település és Társadalom Kutatóközpont létrehozása a Pécsi Tudományegyetem Bölcsészettudományi Karának Társadalom- és Médiatudományi Intézetében***

**Előzmények**

A PTE Társadalom- és Médiatudományi Intézetét alkotó két tanszék hosszú időre visszanyúló kutatási hagyományaira támaszkodik a komplex települési vizsgálatokat összefogó Település és Társadalom Kutatóközpont (TTKK).

A Szociológia Tanszék szociográfiai indíttatású falukutató táborainak keretében oktatók és hallgatók több generációja vett már részt rurális kutatásokban a vidéki Magyarország számos területén. A tanszék empirikus településkutatásainak másik oszlopát a városszociológiai kutatások adják, melyek keretében a városi térhasználattól és vizualitástól kezdve a szegregációs folyamatokig sokféle problémát vizsgáltak a tanszék hallgatói és oktatói. A tanszék képzési portfóliójának minden szintjén megjelennek a településkutatás elméleti és gyakorlati elemei. A Szociológia BA, valamint a Társadalmi Tanulmányok BA képzési programjában bevezető kurzusok formájában kerülnek előtérbe a települési ismeretek, valamint gyakorlati szempontból az internship keretében, illetve a hallgatók által választható falukutató táborban való részvétel révén. A Szociológia MA program településszociológiai szakiránya népszerű a hallgatók körében, sok szakdolgozat és OTDK dolgozat született települési kutatásokból. A Demográfia és Szociológia Doktori Iskola pedig a Településszociológia program keretében fogja össze a rurális és urbánus területekkel foglalkozó doktori szintű kutatásokat.

A Kommunikáció- és Médiatudományi Tanszék városantropológiai és vidéki társadalmakkal foglalkozó kutatási hagyományai összefonódtak a képzésbeli gyakorlati és kutatási elemekkel. Az eredményeket számos tanulmány, kötet, kutatás módszertani tankönyv formájában közzé is tették a tanszék kutatói és hallgatói.

A Kutatóközpont munkája támaszkodik továbbá kutatóinak tapasztalataira a kutatási és gyakorlati életbeli elemeket ötvöző nagyobb szabású projektek terén -- az ezredforduló óta eltelt időszak fontosabb tevékenységi ezen a téren az alábbiak szerint alakultak:

* OTKA: A falvak átalakulása és a falupolitika kérdései, 1998-2000
* OTKA: Turizmus és regionalizmus a Káli-medencében, 1999-2000
* A kastély, a falu és az erdő – a lokalitás képei Belső-Somogyban, 2001-2003
* OTKA: Változó regionális identitás – átalakuló helyi társadalom, 2004-2006
* NKFP: Aprófalvak és aprófalusiak esélyei, 2004-2008
* OTKA: A városi kultúra és a fesztiválok – identitás, esemény, élmény, 2004–2008
* Interreg IIIC: CASE, Cities Against Social Exclusion, 2005-2007
* EKF 2010: Tranzit – városterápiás akciósorozat, 2009-2010
* TÁMOP 5.4.4.: Reflektív szociális képzési rendszer a 21. században, 2010-2012
* UNDP: Modell projekt a társadalmi befogadásért Pécsett, 2012-2013
* OTKA: Városfejlesztés és társadalmi tőke 2012-2015
* South East Europe Fund: SEEMIG, Managing Migration and Its Effects in South East Europe – Transnational Actions Towards Evidence Based Strategies, 2012-2014
* TÁMOP 4.22 C: Jól-lét az információs társadalomban, 2012-2014
* TÁMOP 5.3.6-11 /1: Settlement Segítőház Gilvánfán, 2014-2016

**Jogi alapok, szervezeti keretek**

A PTE BTK Társadalom-és Médiatudományi Intézet SZMSZ-e alapján az Intézeten belül kutatóközpontok a következő rendelkezések alapján hozhatóak létre: az Intézeti Tanácsra vonatkozó 8.§ (1), 9.§ (3), (5) és (6) bekezdések, valamint az Intézeti Értekezletre vonatkozó 10.§ (1) és (5) bekezdése alapján. Ezeknek a rendelkezéseknek megfelelően az Intézeti Tanács bízza meg és menti fel a Település és Társadalom Kutatóközpont vezetőjét.

A kutatóközpont a PTE BTK szervezeti és működési struktúrájába tagozódva, a Társadalom- és Médiatudományi Intézet keretén belül, mint intézeti kutatóközpont jön létre. A Kutatóközpont nyitott kutatási témái iránt érdeklődő kutatók csatlakozására, közös kutatási projektek megvalósítására.

A kutatóközpont létrehozása és működtetése alapvetően nem igényel egyetemi, illetve kari forrásokat, a kutatóközpontban történő együttműködés mind a kutatók, mind a hallgatók számra addicionális előnyökkel jár. A kutatóközpont működését lehetőség szerint pályázati úton megszerezhető hazai, illetve európai uniós forrásokból finanszírozza.

A kutatóközpont adminisztrációs, koordinációs tevékenységeinek helyszíneként a PTE BTK Társadalom- és Médiatudományi Intézete által használt Zsolnay Negyed campus E25-ös épületének 106-os irodája kerül megjelölésre.

A kutatóközpont működéséről a központ vezetője minden tanév végén beszámol a kari vezetésnek, az intézet igazgatójának, az Intézeti Tanácsnak és az érintett tanszékek munkatársainak, illetve felkérésre tájékoztatást ad a külső közreműködőknek, érdeklődőknek.

**A kutatóközpont célkitűzései**

A Kutatóközpont önálló kutatásai mellett összehangolja a dél-dunántúli régió településein végzett egyetemi kutatásokat, elérhetővé teszi a különféle szereplők számára a tudományos kutatások egyetemen belül keletkezett eredményeit, azok gyakorlati életbeli alkalmazási lehetőségeivel együtt. A Kutatóközpont hozzájárul a települések társadalmaival foglalkozó szakemberek képzéséhez azzal, hogy angol nyelvű kurzusok keretében közel hozza az európai települési folyamatokat és kutatásokat a PTE hallgatóihoz, peregrinusaihoz.

A Kutatóközpont létrehozását számos tényező egymást erősítő hatása indokolja: a régió köz- és üzleti szférájának szakértői igénye, az ennek megfelelni képes meglévő kapacitások, valamint az egyetem helyzete, amely kikényszeríti a külső forrásokra történő támaszkodást az alapfeladatok terén, különösen ami az oktatás gyakorlati elemeit (internship, terepgyakorlat) és a települési kutatómunka erőforrásigényét (kapcsolat, pénz, infrastruktúra) illeti. A települési kutatások szociológiai szegmensében végzett egyetemi kutatómunka műhelyeként a PTE egyik meglévő sajátosságának kiemelését, a kutatók közötti kapcsolatok erősítését teszi lehetővé a kutatóközpont.

**A kutatóközpont tevékenységei**

KUTATÁSOK

Mind alap-, mind alkalmazott kutatások számára nyújt inspiráló, támogató hátteret a Kutatóközpont. Alapkutatások terén támogatást ad az OTKA, ERC projektjavaslatok kidolgozásához és megvalósításához, közreműködik a helyi társadalmi folyamatok nyomon követéséhez elengedhetetlen helyi adatbankok kialakításában, fenntartásában (pl. Pécsett a SEEMIG projekthez kapcsolódóan), valamint a szegregátumokkal kapcsolatos adatbank kialakításában és fenntartásában (Pécsett a CASE, és UNDP projektekhez kapcsolódóan). A kutatóközpont közreműködik a helyi adatbank pécsi modelljének elterjesztésében a régió települései körében. A települési alapkutatások műhelyeként a régió vidéki és városi helyi társadalmainak komplex vizsgálatát tűzzük ki célul.

Az alkalmazott kutatások terén részt kívánunk venni a tényeken alapuló (evidence based), területi alapú (area based) és részvételi módszereket (participation) használó vidék- és városfejlesztési stratégiai tervezési folyamatok és projektek vizsgálatában az európai térség fejlesztéspolitikájának 2014-2020 időszakában. Ennek keretében térségünk két nagyprojektjéhez kapcsoló vizsgálatokat tervezünk, illetve folytatjuk az ezen a téren megkezdett kutatómunkát: a városfejlesztés európai viszonylatban is nagyszabású beavatkozása, a Pécs Európa Kulturális Fővárosa 2010 projekt hatásainak vizsgálata városrészek és konkrét térségek szerint (pl. EKF városrész, belváros, Zsolnay Negyed, Világörökség zóna), illetve funkcionális területek (pl. közterek), illetve városi társadalmi csoportok (pl. fiatalok) mentén. A vidékfejlesztés hazai viszonylatban kiemelkedő jelentőségű, volumenű és újszerű módszereket alkalmazó nagyprojektje, az Ős-Dráva program tekintetében a falusi helyi társadalmakkal kapcsolatos változásokat vizsgáljuk.

Vizsgálni tervezzük azt is, hogy hogyan lehetne a rossz munkahelyi ellátottsággal rendelkező kistelepülések településversenybeli pozícióján javítani. Megközelítésünk középpontjában a helyi társadalom kohéziójával kapcsolatos problémák és lehetőségek, illetve a roma integráció kutatása áll. A tapasztalatok és eredmények továbbadása céljából a falvak helyi társadalmait és a segítő szakmákat megcélzó képzési programot dolgozunk ki.

A tervezett kutatások kiterjednek továbbá a következő városi és vidéki térségekkel kapcsolatos témakörökre:

* + a régió városi helyi társadalmainak egy szelektált körében végzett rendszeres vizsgálatok
	+ Pécsett hozzájárulás a kialakítás alatt lévő helyi adatbank designjához, melynek rendszeresen frissülő adataiból éves jelentés készítése a városi társadalom folyamatairól
	+ a megye/régió más városainak rendszeres vizsgálata online adatbázisok (TeIR, KSH STADAT) alapján
	+ kérdőíves, illetve kvalitatív módszerekkel történő vizsgálatok a központ kutatóinak, illetve megrendelők érdeklődésének megfelelő témákban (városi kultúra, városi vizualitás, térbeli társadalmi rétegződés, szegregáció, városi közösségek, szomszédságok, városi társadalmi tőke, projektesítés társadalmi következményei, campus élet, stb.)
	+ közszolgáltatások tervezésének, fejlesztésének támogatása
* a régió falusi helyi társadalmainak vizsgálata évente megrendezésre kerülő falukutatás keretében
	+ kérdőíves, illetve kvalitatív módszerekkel történő vizsgálatok a központ kutatói által vezetett kutatásoknak, illetve megrendelők érdeklődésének megfelelő témákban
	+ helyi gazdaság és közösségfejlesztés a régióban, a működő rurális helyi gazdaságok szerepe a pécsi városrégióban
	+ város – vidék kapcsolat: termelői piacok szerepe Pécs élelmiszer ellátásában, Pécs környéki kistermelői kapacitások illetve, városi élelmiszer igények felmérése, jó gyakorlatok feltérképezése, bemutatása és népszerűsítése
	+ a tervezett falukutató táborok – Decs (2014), Gilvánfa (2015), Cserdi (2016) – építenek a falu- és településkutatás eddigi tapasztalataira: Sellye (1998), Mihályi (1999), Balatonlelle (2000), Környe (2001), Bóly (2002), Magyartelek (2005), Pécs keleti városrész (2005, 2006), Kémes (2012)
* Baranya megye helyi adatbank alapján történő rendszeres vizsgálata: éves jelentés a megye települési társadalmainak folyamatairól

A fenti kutatási témák területén CEEPUS tematikus hálózat kialakítását tervezzük a szomszédos országok oktató- és kutatóhelyeinek bevonásával. Az együttműködés elősegíti a szélesebb régió kutatói közötti tapasztalatcserét, valamint megalapozza a különböző intézmények közötti hallgatói és oktatói cserekapcsolatokat is.

KONFERENCIA SOROZAT minden év őszén a nyári falukutató tábor és az egyéb kutatások, projektek anyagaiból, két tematikus blokkba szervezetten.

ELŐADÁS SOROZAT minden akadémiai év tavaszi szemeszterében. Tervezett meghívottak: Rácz Attila (SZTE) Baross Pál (IHS, Rotterdam), Soóki-Tóth Gábor, Ladányi János (BCE), Szelényi Iván (NYU AD), Letenyei László (BCE)

MŰHELY: BA, MA, PhD hallgatók, valamint a kutatóközponthoz csatlakozó kutatók települési kutatási terveinek, mérföldköveinek (beszámolók, záró tanulmányok, folyóirat cikkek, könyvfejezetek, monográfiák) vitája előzetesen benyújtott anyagok alapján, felkért referátummal.

KURZUSOK: a közreműködő kutatók angol nyelvű kurzusok keretében tárgyalják az európai települési folyamatok és kutatások témaköreit a szegregációtól kezdve a részvételi tervezés vizsgálatán keresztül, a városi kultúra alakzatainak kutatásáig. Pl.: Global cities, local cities; Urban revitalization, urban rehabilitation; The urban-rural divide in Europe; The epoch of participation in urban and rural strategy making; Urban social capital. Ezzel a kurzuskínálattal az Intézet megfelel az Erasmus kapcsolataiból fakadó kötelezettségeinek, valamint lehetővé teszi a PTE hallgatói számára a nemzetközi kitekintést a települési kutatások terén, egyben felkészítve őket a nemzetközi hallgatói mobilitásra is.

**A kutatóközpont kutatói**

*PTE BTK Társadalom- és Médiatudományi Intézet, Demográfia és Szociológia Doktori Iskola (DSZDI)*:

Prof. Kovács Teréz DSc, egyetemi tanár, Szociológia Tanszék, DSZDI Településszociológia Program, vezető: vidéki települési társadalmak

Prof. Füzesi Zsuzsanna, egyetemi tanár, DSZDI, ÁOK: települési társadalmak egészségmagatartása, egészségtervei

Prof. Spéder Zsolt, egyetemi tanár, Szociológia Tanszék, DSZDI vezető: elnéptelenedés, szegregáció

dr. Schadt Mária, c. egyetemi tanár, Szociológia Tanszék: a nemek viszonya települési kontextusban, gender budgeting

dr. habil. Gáspár Gabiella, egyetemi docens, Szociológia Tanszék, vezető: falusi társadalmak, városi vizualitás, városi kultúra, street art, EKF

dr. habil. Szijártó Zsolt, egyetemi docens, Kommunikáció- és Médiatudományi Tanszék, vezető: városantropológia

dr. habil. Feischmidt Margit, egyetemi docens, Kommunikáció- és Médiatudományi Tanszék: városantropológia, települési etnikai viszonyok

 dr. habil. Havasréti József, egyetemi docens, Kommunikáció- és Médiatudományi Tanszék: városi kultúrák, városi szubkultúrák

dr. habil. Demeter Tamás, tudományos főmunkatárs, Szociológia Tanszék: szociográfiai hagyomány

dr. Bucher Eszter, egyetemi adjunktus, Szociológia Tanszék: települési civil társadalmak, fejlesztési projektek

dr. Füzér Katalin, egyetemi adjunktus, Szociológia Tanszék, a TTKK vezetője: települési társadalmi folyamatok, helyi fejlesztési projektek, helyi fejlesztési stratégiák

dr. Glózer Rita, egyetemi adjunktus, Kommunikáció- és Médiatudományi Tanszék: városi civil társadalmak, települési politikai diskurzusok

dr. Gyurok János, egyetemi adjunktus, Szociológia Tanszék: települési etnikai viszonyok

dr. Péntek Eszter, egyetemi adjunktus, Szociológia Tanszék : települési társadalmak egészségmagatartása, egészségtervei

dr. Mester Tibor, egyetemi tanársegéd, Kommunikáció- és Médiatudományi Tanszék : városantropológia, mentális térképek, glokalitás

dr. Doboviczki Attila, egyetemi tanársegéd, Kommunikáció- és Médiatudományi Tanszék: városi vizualitás

Berger Viktor, egyetemi tanársegéd, Szociológia Tanszék: a tér szociológiája

Bognár Adrienn, egyetemi tanársegéd, Szociológia Tanszék: települési egyenlőtlenségek a fiatalok élethelyzetében

Paku Áron, egyetemi tanársegéd, Szociológia Tanszék: az oktatási rendszerek átalakulása települési kontextusban

Pótó Zsuzsanna, egyetemi tanársegéd, Szociológia Tanszék: települési adatsorok, helyi adatbankok, kvantitatív empirikus települési vizsgálatok

Ragadics Tamás, egyetemi tanársegéd, Szociológia Tanszék: falusi elitek

Marton Melinda, tudományos segédmunkatárs, Szociológia Tanszék:  helyi adatbankok, települési és regionális népesség előreszámítás

Batta Zsófia, DSZDI doktorandusz: sikeres vidéki fiatalok

Szekeres Balázs, DSZDI doktorandusz: társadalmi tőke a vidék- és városfejlesztésben

*PTE egyéb szervezeti egységei:*

Prof. Kelemen Gábor, egyetemi tanár, BTK TKI Közösségi és Szociális Tanulmányok Tanszék: addikciók a városi társadalomban

dr. habil. B. Erdős Márta, egyetemi docens, BTK TKI Közösségi és Szociális Tanulmányok Tanszék, vezető: települési és szomszédsági közösségfejlesztés, addikciók a városi társadalomban

dr. habil. Juhász Gábor, egyetemi docens, BTK TKI Közösségi és Szociális Tanulmányok Tanszék: települési humán erőforrások

dr. Glied Viktor, egyetemi adjunktus, BTK TKI Politikatudományi és Nemzetközi Tanulmányok Tanszék: migráció

Borda Viktória, egyetemi tanársegéd, BTK TKI Közösségi és Szociális Tanulmányok Tanszék: szociális városrehabilitáció

Vojtek Éva, egyetemi tanársegéd, BTK TKI Közösségi és Szociális Tanulmányok Tanszék: települési szociális szolgáltatások

dr. Hutter Ákos, habil. egyetemi docens, PMMK, Tervezési és Építészeti Ismeretek Tanszék, vezető: szociális városrehabilitáció

dr. Csaba Ders, egyetemi adjunktus, PPMK, Urbanisztika Tanszék: szociális városrehabilitáció, városi stratégiaalkotás, városi projektek

Dányi Tibor Zoltán, doktorandusz, PMMK Breuer Marcell DI, Szolidáris Építészet Kutatócsoport: szociális városrehabilitáció

Kósa Balázs, doktorandusz, PMMK Breuer Marcell DI, Szolidáris Építészet Kutatócsoport: szociális városrehabilitáció

Zilahi Péter, doktorandusz, PMMK Breuer Marcell DI, Szolidáris Építészet Kutatócsoport: szociális városrehabilitáció

Kurucz Ildikó, doktorandusz, BTK Interdiszciplináris DI: vidéki települési társadalmak, antropológia

dr. Zuh Deodáth, tudományos segédmunkatárs, BTK FMI, Filozófia Tanszék: térelméletek

**A kutatóközpont szakmai kapcsolatai, együttműködési lehetőségei a tudományos életben és a gyakorlati élet szakemberei és intézményei körében**

*Tudományos élet:*

MTA Pécsi Akadémiai Bizottsága, IX. Gazdaság- és Jogtudományok Szakbizottság, Szociológiai Munkabizottsága, dr. Schadt Mária, c. egyetemi tanár, elnök: települési társadalmi egyenlőtlenségek, demográfia, társadalmi nemek

PTE BTK Szociális Innovációs-, Értékelő- és Kutatóközpont (SZINEK), dr. habil. B. Erdős Márta, egyetemi docens, vezető: települési projektek, szolgáltatások

PTE BTK Társadalmi Felzárkózás és Szociális Gazdaság Kutatóközpont, dr. habil. Juhász Gábor, egyetemi docens, vezető: helyi szociális gazdaságok

PTE Városműhely (szervezés alatt): a PPMK Breuer Marcell DI, a KTK Regionális Gazdaság és Politika DI, a PTE DSZDI (és szervezés alatt álló más PTE DI-k) hálózata: városfejlesztési stratégiák, projektek

4 Dimenzió Társadalomtudományi Egyesület, dr. Schadt Mária, c. egyetemi tanár, elnök: demográfia, migráció, gender

MTA KRTK RKI Dunántúli Tudományos Osztály, dr. Mezei Cecília, osztályvezető, dr. Varjú Viktor, tudományos munkatárs: regionális és települési stratégiatervezés, részvételi tervezés, részvételi projektek vizsgálat

MTA KRTK RKI Közép- és Észak-Magyarországi Tudományos Osztály, dr. Kovács Katalin, osztályvezető: települési kutatások

FACT Alkalmazott Társadalomkutatási Intézet, dr. Tistyán László, igazgató: empirikus települési vizsgálatok

KSH Népességtudományi Kutatóintézet, dr. Bálint Lajos, dr. Melegh Attila, tudományos főmunkatársak: migráció, települési népesedési folyamatok

dr. habil. Andrzej Bukowski, Krakkói Jagelló Egyetem, Szociológia Intézet: szegregátumok, szociális városrehabilitáció, társadalmi kirekesztődés

dr. habil. Thomas Mirbach, Helmut-Schmidt Universität Hamburg, Lawaetz Stiftung, Hamburg: szegregátumok, szociális városrehabilitáció, társadalmi kirekesztődés

Prof. Annette Spellerberg, TU Kaiserslautern, Városszociológia Tanszék: városszociológia

dr. Kiss Tamás, Kisebbségkutató Intézet, Kolozsvár: települési népesedési folyamatok

School on Local Government, Trento, Prof. Bruno Dallago, igazgató, dr. Gert Guri, kutató: települési társadalami folyamatok, települési stratégiaalkotás

dr. Joseph Lewandowski, University of Central Missouri, dékán: városi társadalmi tőke, városi civil társadalom

*Gyakorlati élet szakemberei, intézményei:*

KSH Pécsi Igazgatóság, Tájékoztatási Osztály, Horváthné Takács Ibolya, Nyakacska Mária, Kesztyűs Márk: helyi adatbank

Baranya Megyei Kormányhivatal, Nemzeti Foglalkoztatási Szolgálat, Pécsi Kirendeltség, Pörös Béla: helyi adatbank

PTE Oktatási Igazgatóság, Vinter Miklós, ETR adatbázis referens: helyi adatbank

PMJVÖ Természeti és Emberi Erőforrás Referatúra, Kovács Katalin osztályvezető, Jónás Gergely referens: esélyegyenlőtlenségben érintett csoportok, szegregátumok, szociális városrehabilitáció, városfejlesztés, helyi adatbank

PMJVÖ Koordinációs Testület, dr. Csaba Ders főépítész: városfejlesztési stratégiatervezés, városfejlesztési projektek, helyi adatbank

Pécsi Városfejlesztési NZrt.: dr. Merza Péter igazgató, Egry Dóra fejlesztési igazgató: városfejlesztés gyakorlati kérdései, projektek

Magyar Máltai Szeretetszolgálat Pécsi Csoportja, Csonkáné Utasi Katalin, szakmai vezető: szociális városrehabilitáció, szomszédsági közösségfejlesztés

Baranya Megyei Önkormányzat, dr. Göndöc András főjegyző, Aladics-Nagy Annamária, tervezési kordinátor: regionális stratégiatervezés, régiós települési fejlesztési projektek, helyi adatbank

Dél-Dunántúli Regionális Fejlesztési Ügynökség, Kovács Zoltán, fejlesztési igazgató, Bojcsev András, tervező: regionális stratégiatervezés, a vidékfejlesztés és városfejlesztés gyakorlati kérdései, helyi adatbank

Dél-Dunántúli Regionális Forrásközpont NKft., Gyurokné dr. Bódi Csilla, szakmai igazgató: szociális tervezés, szolgáltatástervezés, települési és térségi projektek

Pannon Európai Területi Társulás, Girán János, elnök: regionális stratégiatervezés, régiós települési fejlesztési projektek

Rév 8. Józsefvárosi Rehabilitációs és Városfejlesztési Zrt., dr. Alföldy György, igazgató, Horváth Dániel, Magdolna Negyed Program projektvezető: szegregátumok, szociális városrehabailitáció, társadalmi kirekesztődés

Nemzeti Vidékfejlesztési Hálózat, Vida Laura Ildikó, Baranya megyei referens

Infostat, Pozsony, dr. Papp Tibor, igazgató: helyi adatbank design, fejlesztés, települési népességelőreszámítás

Gelsenkirchen városi önkormányzat, Irmgard Schiller, referens: szegregátumok, szociális városrehabilitáció, társadalmi kirekesztődés, szomszédsági közösségek, városrészi önkormányzat

UNDP Area Based Programs, Pozsony, Márczis Márta, szakmai vezető: szegregátumok, szociális városrehabilitáció, társadalmi kirekesztődés, szomszédsági közösségfejlesztés